b"\n_START_ARTICLE_\nKill the Lights\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbKill the Lights\xc2\xab\xc2\xa0so napisali Danja, Marcella Araica in James Washington, ki so z Britney Spears sodelovali \xc5\xbee na njenem petem glasbenem albumu, Blackout (2007). Leta 2008 je Danja pri studiju Chalice Recording Studios v Los Angelesu, Kalifornija, produciral njene pesmi, ki jih je nato posnela v studijih Glenwood Place Studios v Burbank, Kalifornija. Pesmi\xc2\xa0\xc2\xbbKill the Lights\xc2\xab\xc2\xa0in\xc2\xa0\xc2\xbbBlur\xc2\xab\xc2\xa0sta bili edini pesmi iz te serije del, ki sta bili vklju\xc4\x8deni v standrdno verzijo albuma Circus, pesem\xc2\xa0\xc2\xbbRock Boy\xc2\xab\xc2\xa0pa je iz\xc5\xa1la kot dodatna pesem na raz\xc5\xa1irjeni verziji albuma.\n_START_SECTION_\nSprejem\n_START_PARAGRAPH_\nPesem je s strani kritikov prejemala v glavnem pozitivne ocene. Britanski \xc4\x8dasopis The Sun je pesem\xc2\xa0\xc2\xbbKill the Lights\xc2\xab\xc2\xa0opisal kot\xc2\xa0\xc2\xbbpre\xc4\x8dudovit disko ognjemet\xc2\xab. Caryn Ganz iz revije Rolling Stone je napisal, da\xc2\xa0\xc2\xbbfotografsko sarkasti\xc4\x8dna pesem 'Kill the Lights' spominja na pesmi s poudarkom na sintetizatorju iz leta 2007, izdane na albumu Blackout.\xc2\xab Jon Pareles iz \xc4\x8dasopisa New York Times je napisal:\xc2\xa0\xc2\xbbNjeno nadaljevanje pesmi 'Piece of Me', napada na soodvisne medije, je 'Kill the Lights'. Sredi elektronskih zvokov in zlove\xc5\xa1\xc4\x8dih umetnih strun ter rogov, je fotografe privabila bli\xc5\xbee, nato pa se jih za\xc4\x8dne otepati. 'Vsi te \xc5\xbeelijo videti', posvari bodo\xc4\x8de zvezde. 'Bo \xc5\xbeivljenje zate najbolj\xc5\xa1e?'\xc2\xab Stephen Thomas Erlewine s spletne strani Allmusic je napisal, da je pesem\xc2\xa0\xc2\xbbKill the Lights\xc2\xab\xc2\xa0\xc2\xbbodli\xc4\x8dna pesem, elegantna in privla\xc4\x8dna. Vendar ni sodila na to zgo\xc5\xa1\xc4\x8denko, morala bi izziti preko albuma Blackout.\xc2\xab 20. decembra 2008 se je pesem prvi\xc4\x8d uvrstila na mnoge Billboardove glasbene lestvice zaradi visoke digitalne prodaje, medtem ko je album Circus pristal na vrhu lestvice Billboard 200. Od aprila 2010 je pesem\xc2\xa0\xc2\xbbKill the Lights\xc2\xab\xc2\xa0prodala 408.000 kopij izvodov v Zdru\xc5\xbeenih dr\xc5\xbeavah Amerike.\n_START_SECTION_\nVideospot\n_START_PARAGRAPH_\nAnimirani videospot za pesem\xc2\xa0\xc2\xbbKill the Lights\xc2\xab, ki ga je re\xc5\xbeiral Francis Lawrence, je iz\xc5\xa1el 27. julija 2009. Inspiracija za videospot je bila zgodba zmagovalke tekmovanja Zabavna fikcija na spletni strani Britney Spears, Argentinka Eliana Moyano. Videospot se pri\xc4\x8dne z animacijo Danje, nato pa animacija Britney Spears sko\xc4\x8di v svojo vesoljsko ladjo in odleti na drug planet. Med letenjem jo zasledujejo paparazzi. Skrije se na drugem planetu, kjer se med hojo ob njej pri\xc5\xbeigajo lu\xc4\x8di. Nato jo paparazzi ponovno najdejo in pri\xc4\x8dejo zasledovati, ona pa se jim izogne in s svojo vesoljsko ladjo odleti v vesolje. Nato s pritiskom na gumb na ladji uni\xc4\x8di planet in ubije lu\xc4\x8di na njem. \xc4\x8ceprav pesem sama traja tri minute in devetinpetdeset sekund, je videospot trajal le dve minuti in osem sekund, saj so izpustili drugi verz in refren. Animirani videospot se je prvi\xc4\x8d predvajal na spletnih straneh Britney Spears in preko iTunesa iz\xc5\xa1el 15. septembra leta 2009."